KOMMISSIONENS GENNEMFØRELSESFORORDNING (EU) Nr. 865/2011
af 29. august 2011
om ændring af Rådets forordning (EU) nr. 57/2011 for så vidt angår fangstbegrænsninger for lodde i grønlandske farvande
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EU) nr. 57/2011 af 18. januar 2011 om fastsættelse for 2011 af fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i visse andre farvande (1), særlig artikel 5, stk. 3, og
ud fra følgende betragtninger:
(1)
EU's fiskerimuligheder for lodde i grønlandske farvande i ICES-underområde V og XIV blev foreløbigt fastsat i bilag IB til forordning (EU) nr. 57/2010. Ifølge artikel 5, stk. 3, i samme forordning skal Kommissionen fastsætte denne TAC for lodde ud fra Grønlands tildeling til EU i henhold til fiskeripartnerskabsaftalen mellem Det Europæiske Fællesskab på den ene side og den danske regering og det grønlandske landsstyre på den anden side (2) og den tilhørende protokol (3).
(2)
Fiskerimulighederne for denne bestand er baseret på protokollen, og ifølge den skal EU tildeles 7,7 % af TAC'en for lodde i grønlandske farvande i ICES-underområde V og XIV.
(3)
De grønlandske myndigheder har meddelt Kommissionen, at TAC’en for denne bestand er fastsat til 732 000 tons, og at Grønland i overensstemmelse med den andel, der er fastsat i protokollen, vil tildele EU 56 364 tons, som skal fiskes i perioden 20. juni 2011-30. april 2012.
(4)
Under hensyntagen til det årlige fiskerisamråd mellem EU og Norge for 2011 og navnlig EU's tilsagn om at tildele Norge yderligere 7 965 tons lodde ud over den normale tildeling, så snart der igen er lodde til rådighed i grønlandske farvande, bør EU tildele Norge yderligere fiskerimuligheder for lodde for fangståret 2011/2012 svarende til nævnte mængde.
(5)
Bilag IB til forordning (EF) nr. 57/2011 bør derfor ændres i overensstemmelse hermed.
(6)
Den pågældende bestand forekommer i grønlandske farvande primært i juli og august. For at EU's flåde kan få adgang til denne kvote så hurtigt som muligt bør denne forordning træde i kraft umiddelbart efter offentliggørelsen. Den bør anvendes fra den 20. juni 2011 til den 30. april 2012 -
VEDTAGET DENNE FORORDNING:
Artikel 1
I bilag I B til forordning (EU) nr. 57/2011 affattes oplysningerne om lodde i grønlandske farvande af V og XIV således:
»Art
:
Lodde
Mallotus villosus
Område
:
Grønlandske farvande i V og XIV
(CAP/514GRN)
EU
56 364 (4) (5)
TAC
Ikke relevant
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 20. juni 2011.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. august 2011.